เรื่องร้องเรียน: พบร้านมาขายของบนฟุตบาทอาจเป็นอันตรายต่อคนสัญจรไปมาและใช้เตาไฟใช้พื้นที่เป็นการส่วนตัวเรื่องนี้เคยแจ้งไปแล้วอยากจะแจ้งใหม่อีกครั้งครับเพราะเค้ายังกลับมาขายและเวลาที่เค้าขายเป็นช่วงเช้าครับ
การดำเนินการของเจ้าหน้าที่: เจ้าหน้าที่ได้ดำเนินการแก้ไขปัญหาการจำหน่ายสินค้าบนทางเท้าตามเรื่องร้องเรียน มีรายละเอียด ดังนี้ 1. การจำหน่ายสินค้าบริเวณดังกล่าว เจ้าหน้าที่ได้ว่ากล่าวตักเตือนผู้ค้ามาแล้ว 1 ครั้ง แต่ปรากฏว่าผู้ค้ายังคงฝ่าฝืนและมาจำหน่ายสินค้าบนทางเท้าเช่นเดิมอีก เจ้าหน้าที่ จึงได้ ดำเนินการตามขั้นตอนของกฎหมาย กล่าวคือ ได้มีการแจ้งข้อกล่าวหา ฐาน ปรุงอาหาร ขาย หรือจำหน่ายสินค้าบนทางเท้า โดยได้ทำการเปรียบเทียบปรับตามกฎหมายเรียบร้อยแล้ว รายละเอียดปรากฏตามใบเสร็จรับเงิน ที่แนบ 2. เจ้าหน้าที่ได้แจ้งห้ามมิให้ผู้ค้า ขายสินค้าบริเวณดังกล่าวอีก หากฝ่าฝืนจะดำเนินการตามกฎหมายต่อไป 3.ฝ่ายเทศกิจ มอบหมายชุดสายตรวจให้เพิ่มรอบในการตรวจสอบการจำหน่ายสินค้าบริเวณดังกล่าวให้มากขึ้น เพื่อป้องปรามในการกระทำความผิดตามกฎหมายต่อไป
ความเห็นของผู้แจ้ง: ขอบคุณมากครับ
พื้นที่: แขวงแสมดำ เขตบางขุนเทียน กรุงเทพมหานคร